《唐多令 题铁峰妹画麻姑采芝图》
清代·谈印梅

弱水浩无涯。蓬莱自有家。剪沧波、半叶轻查。笑曳铢衣归去也，山可即、路非赊。

灵药一篮花。壶丹九转砂。驻芝颜、莫问年华。回首仙风吹世远，吹不断、海天霞。

作者简介：谈印梅，字湘卿，归安人。谈学庭次女，南河主簿孙亭昆均室。诗学得孙秋士先生指授，与姊印莲、夫族姑佩芬称归安三女史，有《菱湖三女史集》合刻。